cyanic-selkie/wikianc huggingface dataset:
Twenty One Pilots
2012–2011: שינויים בהרכב ו-Regional at Best
בהרכב החדש שכלל את ג'וזף ודאן בלבד, הוציאה הלהקה ב-8 ביולי 2011 באופן עצמאי את האלבום השני שלה "Regional at Best". סלי ותומאס היו שותפים ביצירת הרעיון שמאחורי האלבום, אך יצירתו והפקתו נעשו באופן כמעט בלעדי על ידי ג'וזף. זהו האלבום היחיד שבו ניתן לשמוע קטעי שירה שאינם של ג'וזף. השיר "Kitchen Sink" מתוך האלבום כולל קטע ראפ של זאק, אחיו של ג'וזף, ואל השיר "Be Concerned" הצטרף חברו של ג'וזף מהאוניברסיטה, הזמר "Jocef".
מספר חודשים לאחר יציאת האלבום, ולאחר שביססה את קהל המעריצים שלה באזור קולומבוס דרך הרשת החברתית ובהופעות רבות, הופיעה הלהקה בהיכל "Newport Music Hall" שבקולומבוס לאחר שמכרה את כל הכרטיסים למופע. ההישג היה מרשים במיוחד לנוכח העובדה שהלהקה הייתה מקומית ופעלה באופן עצמאי, והוא תפס את תשומת לבם של כמה חברות תקליטים שתהו האם הלהקה תוכל להצליח גם מחוץ לאוהיו. הלהקה פתחה את סיבוב ההופעות של האלבום יחד עם להקת הרוק "!CHALLENGER", אותו תיעדה בסדרת סרטונים שהועלו לערוץ היוטיוב של הלהקה. באותה השנה, שחררה הלהקה שני שירים נוספים דרך רשימת התפוצה שלה באימייל - "House of Gold" ו-"Two". ב-2012, פרסמה הלהקה שיר חדש בשם "Goner" יחד עם וידאו קליפ. בשלב מאוחר יותר, נכתב והוקלט השיר מחדש, ושוחרר שנית באלבום הרביעי של הלהקה "Blurryface".
לאחר שחתמה הלהקה על הסכם עם חברת התקליטים Fueled by Ramen ב-2012, האלבום הופסק לחלוטין וזכויותיו הועברו לחברת התקליטים. כתוצאה מכך, האלבום הוסר מהחנויות הדיגיטליות ומכירת העותקים של האלבום נעצרה. בעקבות זאת, עותקים פיזיים של האלבום נחשבים היום לנדירים ולמבוקשים מאוד בידי המעריצים. חלק משירי האלבום הוקלטו מחדש והופיעו גם באלבום הבא של הלהקה, "Vessel", אך ששת השירים "Slowtown", "Anathema", "Ruby", "Be Concerned", "Clear" ו-"Two" לא חודשו ונהפכו מאז ללא זמינים, מאחר שלא ניתן למצוא את האלבום ברוב שירותי המוזיקה העיקריים. אף על פי כן, ניתן למצוא את האלבום בשירות המוזיקה Deezer, ואת חלק משירי האלבום בפנדורה.
2014–2012: חתימה עם חברת התקליטים ו-Vessel
האלבום הגיע למקום ה-21 במצעד האלבומים "בילבורד 200", והלהקה זכתה להצלחה ברחבי העולם. במאי 2013, הכריזה הלהקה שתופיע במופעי החימום בסיבוב ההופעות של הלהקה Fall Out Boy, יחד עם פאניק! אט דה דיסקו. באוגוסט הופיעה הלהקה בפעם הראשונה בתוכנית אירוח לילית, וביצעה את השיר "House of Gold" בתוכנית "Conan" האמריקאית. ב-13 באפריל 2014 הופיעה הלהקה עם השיר "Car Radio" בטקס פרסי הסרטים והטלוויזיה של MTV, וכשבועיים לאחר מכן ביצעה את אותו השיר גם בתוכנית האירוח "Late Night with Seth Meyers".
2017–2015: Blurryface
ב-17 במרץ 2015 הודיעה הלהקה כי אלבום האולפן הרביעי שלה "Blurryface" צפוי לצאת לאור ב-19 במאי באותה השנה, ופרסמה את הסינגל הראשון ממנו, "Fairly Local". הסינגל השני מהאלבום, "Tear in My Heart", יצא לאור ב-6 באפריל, ובאותו החודש יצא גם הסינגל השלישי ממנו, "Stressed Out". שני סינגלים נוספים מהאלבום, "Lane Boy" ו-"Ride", פורסמו ב-4 במאי וב-12 במאי בהתאמה, ולאחר כמה ימים פורסם גם וידאו קליפ לאחרון. האלבום יצא לאור לבסוף ב-17 במאי 2015, יומיים לפני המועד המתוכנן. ב-20 ביולי פורסם קליפ גם לשיר "Lane Boy", וב-4 בפברואר 2017, לאחר כשנה וחצי, הוציאה הלהקה קליפ לשיר "HeavyDirtySoul" מתוך האלבום.
הסינגל "Heathens" שהוציאה הלהקה ב-16 ביוני 2016 והופיע בפסקול הסרט "יחידת המתאבדים" שפורסם מאוחר יותר באותה השנה, נחל גם הוא הצלחה רבה, ואף היה השיר השני של הלהקה שהקליפ שלו חצה את מיליארד הצפיות ביוטיוב, לאחר "Stressed Out".
2020–2018: Trench
ב-5 באוקטובר 2018 יצא האלבום החמישי של הלהקה "Trench". לאחר שנה בה נמצאה הלהקה בהפסקה ונמנעה מהופעה ברשתות החברתיות או בציבור, חזרה הלהקה יחד עם פרסום שני הסינגלים הראשונים שלה - "Jumpsuit" ו-"Nico and the Niners", וכן וידאו קליפ עבור "Jumpsuit". בהמשך הצטרף וידאו קליפ גם עבור "Nico and the Niners", ויחד עם הקליפ של הסינגל הנוסף "Levitate", יצרו השלושה טרילוגיית הסובבים כולם סביב העיר הבדיונית Dema. הסינגל האחרון שפורסם, "My Blood", יצא לאור ב-27 באוגוסט, ובווידאו קליפ שנוסף אליו ניתן לראות את סולן הלהקה, טיילר ג'וזף, מנגן באולפן ההקלטות במקביל לשיר בנוסף לכך הלהקה העלה ביחד עם השירים שני שירים שטיילר ג'וזף כתב לאשתו "smithereens" ולסבא שלו "legend" בכך שנפטר.
הלהקה גם הודיעה על סיבוב ההופעות הקרוב שלה "The Bandito Tour" שהחל ב-16 באוקטובר 2018. בין היתר עתיד סיבוב ההופעות לעבור בארצות הברית, באוסטרליה, ברוסיה וברוב ארצות אירופה.
קצת בסוף 2018 הוציאה הלהקה את הקליפ לשיר "chlorine".
ביולי 2019 הלהקה הוציאה קליפ לשיר "the hype" והתחילה את אותו הטור מחדש.
הלהקה הוציאה סינגל חדש בשם "level of concern" שיר קיצבי וגרובי שהוציאו בזמן הקורונה בה הם מדברים על הסגר והרגשות שלנו בו זמנית. בנוסף, לכבוד חג המולד, הלהקה הוציאה סינגל בשם "Christmas saves the year".
2021–הווה: Scaled and Icy
ב-7 באפריל 2021 הוציאה הלהקה סינגל נוסף בשם "Shy Away". ב-30 באפריל 2021, יצא הסינגל "Choker", ב-18 במאי 2021 יצא הסינגל "Saturday".
ב-21 במאי יצא האלבום במלואו.
העידן הסתיים סופית עם הודעתו של סולן הלהקה טיילר ג'וזף כמו גם סיבוב ההופעות.
סגנון מוזיקה
Twenty One Pilots יוצרים סגנון מוזיקה משלהם, שמכיל בתוכו אלמנטים של כמה סגנונות. הם עובדים עם אורגן (לפעמים אורגן אלקטרוני), תופים (לעיתים משולבים גם תופים אלקטרוניים), קולות (שכוללים גם ראפ), בס ויוקולילי. הם כותבים את השירים שלהם בעצמם. אנשים מתקשים להגדיר את סגנון המוזיקה של הלהקה, מכיוון שהוא מורכב מכמה סגנונות שונים. למרות זאת, רוב המעריצים (והלהקה עצמה) מגדירים את עצמם כלהקת פופ סכיזופרני (ואינדי פופ). כל חברי הלהקה (בעבר ובהווה) מגדירים עצמם נוצרים אבל לא מתייחסים ללהקה בתור להקה נוצרית.
Ace of Angels
אלבום הבכורה הגיע למקום השני במצעד האלבומים של יפן.
רקע
ב-1 באוקטובר 2014, שנה לפני צאתו של אלבום הבכורה, יצא הסינגל הראשון מתוכו "Miniskirt". השיר הגיע למקום ה-11 במצעד השירים הדיגיטליים של קוריאה הדרומית, תוך שהגיע למקום השמיני במצעד השירים החמים של המדינה. השיר נמכר בלמעלה מ-1,360,578 עותקים במדינה.
אלבום הבכורה נמכר בלמעלה מ-25,256 עותקים ביפן ונחשב לאלבומה הנמכר ביותר של הלהקה במדינה.
אליפות צרפת בטניס 1965
אליפות צרפת 1965 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-17 במאי והסתיימו ב-29 במאי. זו הייתה האליפות ה-64 מאז ייסודה.
טניסאים אוסטרלים זכו בכל התחרויות: פרד סטולי זכה בתחרות גבים וזוגות גברים, לסלי טורנר בורי זכתה בתחרות נשים וזוגות נשים ומרגרט קורט זכתה בתחרות נשים וזוגות מעורבים.
תחרות הגברים
בתחרות זו השתתפו 112 טניסאים שחולקו ל-8 בתים. לקראת התחרות המשתתפים החזקים דורגו כדלקמן:
מנצח תחרות 1964 מנואל סנטנה הודח בסיבוב השני. במשחק הגמר פרד סטולי נפגש עם טוני רוץ'  וניצח ב-4 מערכות.
תחרות הנשים
בתחרות הנשים השתתפו 91 טניסאיות שחולקו ל-8 בתים. כמו בתחרות הגברים, הטניסאיות החזקות זכו לדירוג:
מנצחת תחרות 1964 מרגרט קורט נפגשה עם לסלי טרנר בורי  והפסידה בשתי מערכות. זה היה הניצחון השני של לסלי טרנר בורי בתחרות נשים באליפות צרפת.
תחרות זוגות גברים
בתחרות השתתפו מספר זוגות. מנצחי תחרות 1964 רוי אמרסון וקן פלטצ'ר השתתפו בתחרות אך עם פרטנרים חדשים. במשחק הגמר רוי אמרסון ופרד סטולי נפגשו עם קן פלטצ'ר ובוב יואיט  וניצחו ב-4 מערכות. לרוי אמרסון זו הייתה הזכייה השישית ברציפות בתחרות זוגות גברים באליפות צרפת הפתוחה. באותה שנה הזוג ניצח גם באליפות ארצות הברית הפתוחה.
תחרות זוגות נשים
בתחרות השתתפו 37 זוגות.
מנצחות תחרות 1964 מרגרט קורט לסלי טרנר בורי נפגשו במשחק הגמר עם פרנסואז דיר וז'נין ליפרי  וניצחו בשתי מערכות. באותה שנה הזוג ניצח גם באליפות אוסטרליה הפתוחה.
תחרות זוגות מעורבים
בתחרות השתתפו 64 זוגות.
במשחק הגמר מנצחי תחרות 1963 ו-1964 מרגרט קורט וקן פלטצ'ר נפגשו עם מריה בואנו  וג'ון ניוקומב  וניצחו בשתי מערכות. בשנת 1965 מרגרט קורט זכתה בתחרות זוגות מעורבים גם באליפות אוסטרליה הפתוחה ואליפות ארצות הברית הפתוחה.
טארו קונו
טארו קונו (ביפנית: 河野 太郎; נולד ב-10 בינואר 1963) הוא פוליטיקאי יפני. כיהן כשר לענייני רפורמות בקבינט של יושיהידה סוגה, וכשר החוץ וכשר ההגנה בקבינט של שינזו אבה. קונו חבר המפלגה הליברלית-דמוקרטית ומכהן כנציג המושב ה-15 של קנאגאווה בבית הנבחרים של יפן.
ביוגרפיה
קונו נולד בקנאגאווה. אביו כיהן כיו"ר בית הנבחרים היפני. הוא למד מדע המדינה באוניברסיטת ג'ורג'טאון בארצות הברית וב-1983 התנדב במטה הבחירות של אלן קרנסטון במהלך הבחירות המקדימות במפלגה הדמוקרטית למועמדה לנשיאות. במהלך לימודיו עבד בלשכתו של חבר בית הנבחרים של ארצות הברית ריצ'רד שלבי. לאחר הלימודים עבד בחברת פוג'י-זירוקס, בארצות הברית, יפן וסינגפור. ב-1993 עבר לחברת ניפון-טנשיי.
ב-1996 נבחר לראשונה לבית הנבחרים של יפן כנציג המושב-15 של קנאגאווה מטעם המפלגה הליברלית-דמוקרטית. באוגוסט 2017 מונה לשר החוץ בקבינט של שינזו אבה. בספטמבר 2019 מונה לשר ההגנה בקבינט. לאחר בחירתו של יושיהידה סוגה לראשות הממשלה מונה בספטמבר 2020 לשר לענייני רפורמות בממשלתו.
בעקבות פרישתו של סונה, התמודד קונו לתפקיד מנהיג המפלגה הליברלית-דמוקרטית, הוא הפסיד בסיבוב השני לפומיו קישידה.
קונו נשוי ואב לבן.
עמי דדאון
עמי עומר דדאון (נולד ב-26 בדצמבר 2000) הוא שחיין פראלימפי ישראלי המתחרה בדרגות נכות S4, אלוף פאראלימפי (טוקיו 2020), במשחים ל-50 מטר חופשי ול-200 מטר חופשי וסגן אלוף פאראלימפי (טוקיו 2020) במשחה ל-150 מטר מעורב אישי. נוסף לכך, הוא שיאן העולם במשחים ל-50, ל-100 ול-200 מטר חופשי בדרגות נכות S4.
ביוגרפיה
דדאון נולד בבית החולים רמב"ם שבחיפה, ליאיר ויפה. הוא נולד פג עם שיתוק מוחין ונכה בארבע גפיו. גדל ומתגורר בקריית אתא. דדאון התחיל להתאמן בשחייה בגיל 6 במועדון איל"ן חיפה ובנעורותו הצטרף לנבחרת הבוגרת תחת הדרכתו של מאמן הנבחרת, יעקב ביננסון, ומתחרה בקטגוריית נכות S4.
אלוף אירופה
באליפות אירופה שנערכה בדבלין שבאירלנד באוגוסט 2018 זכה דדאון ב-4 מדליות, 2 זהב ו-2 כסף. מדליות זהב במשחה ל-100 מטר חופשי בתוצאה של 1:25.40 דקות, לפני מייקל סכונמאקר מהולנד (1:27.03 דקות) ודוד סמטנין  מצרפת (1:28.55 דקות) ובמשחה ל-150 מטר מעורב אישי בתוצאה של 2:39.95 דקות, לפני אפרם מורלי  מאיטליה (2:46.13 דקות) ודמיטרו וינוהרדץ  מאוקראינה (2:48.54 דקות). מדליות כסף במשחה ל-50 מטר חזה בתוצאה של 55.06 שניות, אחרי אפרם מורלי (49.03 שניות) ולפני אנדריאס ארנהופר מאוסטריה (59.44 שניות) ובמשחה ל-200 מטר חופשי בתוצאה של 3:10.76 דקות, אחרי מייקל סכונמאקר (3:07.12 דקות) ולפני דרקו דוריץ' מסלובניה (3:13.86 דקות)
2019 סגן אלוף עולם
באליפות העולם שנערכה בלונדון בספטמבר 2019 זכה דדאון בשתי מדליות, כסף וארד. מדליית כסף במשחה ל-150 מטר מעורב אישי בשיא ישראלי חדש של 2:31.17 דקות, אחרי רומן ז'דאנוב מרוסיה ולפני טאקאיוקי סוזוקי  מיפן ומדליית ארד במשחה ל-200 מטר חופשי, אחרי רומן זדאנוב וטאקאיוקי סוזוקי.
2021 שיאן עולם
באליפות אירופה שנערכה בפונשל, פורטוגל במאי 2021 הוא זכה ב-4 מדליות, 3 זהב ו-1 כסף. מדליות זהב, במשחה ל-100 מטר גב בשיא עולם חדש של 1:19.77 דקות, במשחה ל-100 מטר חופשי (דרגת נכות S4), בשיא עולם חדש נוסף של 1:21.28 דקות, מהיר יותר בכמעט שתי שניות מהשיא הקודם של רומן ז'דאנוב מרוסיה שסיים שני.
2021 אלוף פאראלימפי
במשחקים הפאראלימפיים טוקיו (2020) זכה דדאון בשלוש מדליות, שתי מדליות זהב ומדליית כסף. זכה במדליית זהב במשחה ל-200 מטר חופשי בשיא עולם חדש של 2:44.84 דקות, לפני טאקאיוקי סוזוקי (2:55.15 דקות) ורומן ז'דאנוב (2:58.48 דקות) ובמדליית זהב נוספת במשחה ל-50 מטר חופשי. זכה במדליית כסף במשחה ל-150 מטר מעורב אישי קטגוריית נכות SM4 בתוצאה של 2:29.48 דקות, אחרי רומן ז'דאנוב שקבע שיא עולם חדש של 2:21.17 דקות ולפני טאקאיוקי סוזוקי (2:40.53 דקות). נוסף לכך, הוא נפסל במשחה ל-100 חופשי בשל זינוק מוקדם.
2022 שיאן עולם
ב-16 ביוני 2022 באליפות עולם במדיירה במשחה ל-50 מטר חופשי עמי דדאון קבע את שיא עולם עם תוצאה כ-36.25 שניות שהחסירה את חצי שנייה משיא עולם קודם בן שעות ספורות שנקבע על ידי Cameron Leslie.
2023
במאי 2023 באליפות גרמניה הפתוחה במסגרת תחרויות הסבב העולמי לפני אליופת העולם, זכה במדליית זהב בגמר 200 מטר חופשי בזמן ב-2:49.01 דקות, כאשר הניקוד הסופי נקבע על ידי שקלול הזמן ורמת המגבלה שלו.
הממלכה המאוחדת באירוויזיון 2021
הממלכה המאוחדת השתתפה באירוויזיון 2021 עם השיר "Embers", שבוצע על ידי הזמר הבריטי ג'יימס ניומן.
לפני האירוויזיון
ב-27 בפברואר 2020, רשות השידור הבריטית (BBC) הכריזה כי ניומן נבחר לייצג את הממלכה המאוחדת באירוויזיון 2020, עם השר "My Last Breath". לאחר ביטול התחרות ב-18 במרץ 2020 עקב מגפת הקורונה, ב-19 בפברואר 2021, רשות השידור הבריטית הודיעה כי ניומן יישאר הנציג הבריטי לאירוויזיון 2021. השיר הבריטי לתחרות, "Embers", יצא לאור ב-11 במרץ 2021.
באירוויזיון
המהדורה ה-65 של האירוויזיון התקיימה ברוטרדם, הולנד והורכבה משני חצאי גמר ב-18 במאי וב-20 במאי 2021, ומגמר ב-22 במאי 2021. על פי כללי האירוויזיון, כל מדינה משתתפת, למעט המדינה המארחת (הולנד) וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. כחברה בחמש המדינות הגדולות, הממלכה המאוחדת מעפילה אוטומטית לגמר.
בגמר האירוויזיון מוקמה הממלכה המאוחדת בסדר ההופעות במקום התשיעי, וסיימה במקום האחרון (ה-26) עם 0 נקודות הן מהשופטים והן מהקהל.
אריק אלפסי
אֶריק אלפסי (1 ביולי 1972 – 22 בספטמבר 2021) היה מאמן כדורסל ישראלי. הוא החל את דרכו כמאמן נוער בעיר הולדתו, נתניה, ונחל הצלחה כאשר זכה באליפות ובגביע המדינה לנוער ובאליפות ליגת העל לתיכונים. הוא החל את דרכו כמאמן בוגרים בעירוני אשקלון לפני שעבר לברק נתניה עמה העפיל לליגת העל והגיע איתה לפיינל פור ולגמר גביע המדינה. בנוסף אימן את מכבי אשדוד, עירוני נהריה והפועל אילת. במקביל לעבודתו בליגת העל שימש כמאמן נבחרת הנוער של ישראל ועוזר מאמן הנבחרת הבוגרת.
ביוגרפיה
אלפסי נולד בנתניה. בצעירותו שיחק בקבוצת הנוער של מכבי נתניה בכדורסל, ומספר עונות גם בקבוצה הבוגרת.
בעונת 2002 החל לאמן את קבוצת הנוער של מכבי נתניה. ב-2003 הוביל את נתניה לזכייה בגביע המדינה לנוער וב-2006 זכה עם נתניה באליפות המדינה וגם באליפות ליגת העל לתיכונים עם תיכון שרת נתניה.
הוא החל את דרכו בליגת העל כאשר מונה לעוזרו של עופר ברקוביץ' בעירוני אשקלון בעונת 2007/8. ברקוביץ' סיים את תפקידו לאחר שלושה משחקים בלבד והוחלף על ידי אלפסי, שהדריך את הקבוצה במשך עשרה מחזורים עד אשר פוטר מהקבוצה והוחלף על ידי עדי אזולאי. לאחר מכן עשה אלפסי את דרכו חזרה לנתניה כאשר הפעם מונה למאמן קבוצת הבוגרים אשר שיחקה בליגה הלאומית. בעונה זו זכתה הקבוצה להצלחה רבה כאשר בסופה עלתה לליגת העל לאחר שסיימה את העונה במאזן של 33 ניצחונות והפסד אחד. בעונה שלאחר מכן בליגת העל סיימה נתניה את העונה הסדירה במקום החמישי ועלתה לפיינל פור לאחר שגברה על מכבי חיפה בסדרת רבע גמר הפלייאוף. נתניה הנחילה למכבי תל אביב את הפסדה היחיד בעונה הסדירה במשחק שהסתיים לאחר שתי הארכות. בפיינל פור הפסידה נתניה למכבי תל אביב בחצי הגמר ולהפועל ירושלים במשחק על המקום השלישי. אלפסי נבחר למאמן העונה בעוד שחקניו, שמוליק ברנר ודנילו פינוק נבחרו לחמישיית העונה. בעונתו השלישית כמאמן הוליך את נתניה עד לגמר גביע המדינה 2011 שם נכנעה הקבוצה למכבי תל אביב. בליגת העל דורגה נתניה במקום השמיני בתום העונה הסדירה והודחה על ידי מכבי תל אביב בשלושה משחקים בסדרת רבע הגמר.
לאחר שלוש עונות בנתניה מונה אלפסי למאמן עירוני אשקלון לעונת המשחקים 2011/12 בעוד דני פרנקו החליף אותו בנתניה. אשקלון סיימה את העונה במקום השישי אבל למרות יתרון 2:0 בסדרת רבע הגמר מול מכבי ראשון לציון הפסידה 2:3 ולא העפילה לפיינל פור. באותה עונה השתתף אלפסי במשחק האולסטאר של ליגת העל כאשר אימן את נבחרת הישראלים לצדו של אפי ברינבוים.
אלפסי שב לליגת העל במהלך עונת 2013/14 כאשר מונה למאמנה של מכבי אשדוד במקומו של נתי כהן. אלפסי השיג חמישה ניצחונות ב-18 מחזורים ואשדוד סיימה את העונה במקום האחרון המוביל לליגה הלאומית אך ברק נתניה החליטה שלא להמשיך את דרכה בליגת העל ואשדוד נשארה בליגה.
בשנת 2015 מונה אלפסי למאמנה עירוני נהריה. נהריה סיימה את עונת 2015/16 במקום הרביעי אך למרות יתרון הבייתיות הפסידה להפועל אילת בשלושה משחקים בסדרת רבע גמר הפלייאוף. נהריה סיימה את עונת 2016/17 במקום השישי אך למרות יתרון 2:0 על הפועל ירושלים בסדרת רבע גמר הפלייאוף הפסידה 3:2 והחמיצה את הפיינל פור. בעונת 2017/18 הסתבכה נהריה במאבקי תחתית אך מספר ניצחונות לקראת סוף העונה הבטיחו את הישארותה בליגה. בתחילת עונת המשחקים 2018/2019 הוחלף על ידי מיקי גורקה. בדצמבר 2018 שב לתפקיד לאחר פתיחת עונה כושלת של נהריה. בתום העונה הצליח אלפסי במשימתו להשאיר את הקבוצה בליגה הראשונה על חשבונה של יריבתה לתחתית בני הרצליה. בתום העונה הוחלף אלפסי על ידי דני פרנקו. לקראת עונת 2019/20 מונה אלפסי למאמנה של הפועל אילת. לאחר שאילת סיימה את העונה במקום העשירי הוחלף אלפסי על ידי אריאל בית הלחמי.
קריירת נבחרות
במקביל לעבודתו בליגת העל שימש אלפסי גם כמאמן של נבחרות. ב-2012 מונה לעוזרו של אריק שיבק בנבחרת ישראל (לצדו של עודד קטש) והעפיל עם הנבחרת ליורובסקט 2013 שנערך בסלובניה, בו הודחה הנבחרת בשלב הבתים. במקביל שימש כמאמנה של נבחרת הנוער. נבחרת הנוער בהדרכתו סיימה את אליפות אירופה דרג ב' במקדוניה ב-2013 במקום החמישי ולא הצליחה להעפיל לדרג א'. אלפסי הוחלף בתפקיד על ידי אורן אהרוני.
לצד היותו מאמן כדורסל, היה אלפסי בעלים של הוסטלים מופרטים של משרד הבריאות.
מותו
ב-22 בספטמבר 2021 נפטר אלפסי לאחר שחלה במחלת הקורונה שלושה שבועות לפני כן. בתגובה לפטירתו אמר שר התרבות והספורט, חילי טרופר כי "אריק הטביע חותם בעולם הכדורסל הישראלי והליכתו בטרם עת היא אבדה קשה". הותיר אחריו אישה וילדים. נטמן בבית העלמין במושב אביחיל. בשבוע בו נפטר אלפסי נערך טורניר גביע ווינר ופרס ה-MVP של הטורניר, בו זכה ג'יימס ננאלי שחקן מכבי תל אביב, נקרא על שמו של אלפסי.
שלמה כישור
שלמה כישור (1 באוקטובר 1943 – 20 בנובמבר 2019) היה פזמונאי ישראלי. חיבר למעלה מ-200 שירים ובהם "המענטזת" שביצע ג'קי מקייטן, "מפרץ שלמה" של זהר ארגוב, "מאמי מאמי" של איציק קלה ו"עלם חמודות" של מרגלית צנעני.
קורות חייו
בשנת 1973 עזב את רחובות, עבר לראשון לציון ולאחר מכן עבר לנס ציונה בה גר עד לפטירתו
בתחילת שנות ה-80 כתב 2 שירים לזוהר ארגוב (שהולחנו על ידי צוריאל לוי): "מפרץ שלמה" ו"סיימתי מילואים" אשר הופיעו באלבומו נכון להיום שיצא ב-1982. כישור החל בכתיבה עבור זמרים כאשר הבין שג'קי מקייטן, שהיה קרוב משפחה רחוק שלו, הוא זמר ומקליט שירים ויצר עימו קשר. מקייטן מסר לו ארבעה שירים ביוונית לתרגום לשפה העברית, ומתוכם הצליח במיוחד שיר הנושא של אלבומו השלישי מענטזת שהופיע בסרט הקולנוע "כאסח" שביים חיים גיל. בנוסף, עבד עם הגיטריסט יהודה קיסר.
ב-1987 כתב 2 שירים לאלבום הבכורה של אלי לוזון: "איזו מדינה", בהם בלט השיר "ילדה".
ב־1995 כתב לזמר חיים אל את השיר "הרוח"
כישור עבד עם אמנים רבים מהמוזיקה המזרחית בהם הזמרים חיים אל, שימי גל, אייל גולן, משה פרץ, חיים משה, אלי לוזון, ישי לוי, סטלוס, תמיר גל, אלי לוזון, דורון מירן, סטלוס, דקלון, אוריאל שלומי, משה גיאת, מומי אלפין, זוהר ישי, אבנר זקן, רון שובל, אהרון ירימי, חיים זריהן, משה חוף והמעבדים יגאל חרד וננסי ברנדס למרות שחלק משיריו זכו לביקורת בעת פרסומם בשל השפה הפשוטה והעממית, והוא נאלץ להשלים הכנסה כשומר, התמיד בכתיבתו וחיבר מעל ל-200 שירים שזכו להצלחה ובוצעו על ידי זמרים רבים.
חיים אישיים
כישור נישא בגיל 27 ונולדו לו שני ילדים אך התגרש לאחר כשנתיים. ב-2001 נישא בנישואים אזרחיים בקפריסין לאלינור כריסטין, אמריקאית נוצרייה אשר הכיר באינטרנט וחי איתה עד לפטירתה בשנת 2012.
נפטר בנובמבר 2019, בגיל 76, לאחר מאבק במחלה קשה.
רגינה דניאלס
רגינה דניאלס (באנגלית: Regina Daniels; נולדה ב-10 באוקטובר 2000) היא שחקנית ומפיקת סרטים ניגרית.
חינוך
דניאלס למדה בבית הספר התיכון "הוליווד אינטרנשיונל", ובשנת 2018 דווח שהיא סטודנטית באוניברסיטת איגביניון.
קריירה
דניאלס התחילה לשחק בגיל 7 בהשפעת אמה השחקנית, ריטה דניאלס. היא קיבלה תמיכה מאמה ומאחיה. בסרטה הראשון, "Marriage of Sorrow" (בתרגום חופשי לעברית: נישואי צער), היא הרוויחה מעל עשרת אלפים נאירה. היא נכנסה לאור הזרקורים בסרט של נוליווד שכותרתו "Miracle Child" (בתרגום חופשי לעברית: ילד פלא) בשנת 2010, שם היא פעלה לצד שחקנים פופולריים, ביניהם צ'יקה איקה ומרסי ג'ונסון.
ב-20 בינואר 2019 היא מונתה לרכזת קמפיין הנוער של אטיקו אבובכר.
חיים אישיים
רגינה דניאלס היא ביתה של השחקנית ריטה דניאלס. יש לה חמישה אחים (שלושה אחים ושתי אחיות).
התקפת המרגמות על מעון ראש ממשלת בריטניה
התקפת המרגמות על מעון ראש ממשלת בריטניה נערכה ב-7 בפברואר 1991 על ידי אנשי ארגון הצבא האירי הרפובליקני הזמני (Provisional Irish Republican Army - PIRA). היה זה ניסיון התנקשות בחיי ראש ממשלת בריטניה, ג'ון מייג'ור, וחברי הקבינט שלו, שהיו מכונסים לדיון במקום. ארבעה אנשים נפצעו בהתקפה.
רקע
בשלהי שנות השמונים ניצבה ראש ממשלת בריטניה, מרגרט תאצ'ר, בראש רשימת החיסול של ה-PIRA. באותה עת, בעקבות הגברת הפעילות החבלנית של הצבא האירי הרפובליקני וה-PIRA בבריטניה, תוגברו סידורי הביטחון סביב מעון ראש הממשלה ברחוב דאונינג 10 בלונדון. במסגרתם הותקנו שערי מתכת בכניסה לרחוב דאונינג. ה-PIRA שקל להציב מכונית תופת בסמוך לרחוב דאונינג ולפוצצה באמצעות שלט רחוק כאשר תעבור לידה מכונית ראש הממשלה, אך הנהגת הארגון דחתה את הרעיון מחשש לפגיעה באזרחים, אשר חלק מראשי הארגון חששו שתזיק למטרתו. במקום להשתמש במכונית תופת החליטו ראשי הארגון לערוך התקפת מרגמות (Barrack Buster) על מעון ראש הממשלה. היה זה אמצעי לחימה מאולתר שפותח על ידי הארגון בראשית שנות התשעים, אך לא הופעל לפני כן מחוץ לצפון אירלנד. המרגמות המאולתרות יוצרו מצינור מתכת בקוטר של כ-360 מילימטר, שממנו נורו פגזים במשקל של עשרות קילוגרמים לטווח של עד 250 מטרים.
במחצית שנת 1990 החלו ההכנות להתקפה. פעילי הארגון רכשו בבריטניה מכונית מסחרית מסוג פורד טרנזיט ואת הרכיבים וחומר הנפץ שנדרשו לייצור המרגמות. הם שכרו מוסך שבו בנו את המרגמות וניסרו פתחים בגג המכונית המסחרית, שדרכם נועדו להיירות פגזי המרגמות. במקביל ערכו סיורים בקרבת רחוב דאונינג על מנת לאתר מקום מתאים להצבת המכונית, בכוונה לירות את פגזי המרגמה אל החצר האחורית של מעון ראש הממשלה.
בנובמבר 1990 התפטרה מרגרט תאצ'ר מתפקיד ראש הממשלה, אך הנהגת ה-PIRA החליטה לערוך את ההתקפה כנגד יורשה, ג'ון מייג'ור. הוחלט לתקוף את המעון במועד בו יתכנסו שם מייג'ור ושריו לישיבה. הארגון המתין עד אשר פורסם מועדה של ישיבה עתידית כזו.
ההתקפה
בבוקר 7 בפברואר 1991 נפגשו ראש הממשלה מייג'ור, 12 מחברי ממשלתו - לרבות שרי החוץ, ההגנה והאוצר - וקצינים בכירים, ברחוב דאונינג 10 כדי לדון במהלכה של מלחמת המפרץ. בעוד הישיבה מתנהלת, במהלך סופת שלג כבדה, הציב איש ה-PIRA את המכונית המסחרית ובה המרגמות בצומת רחוב וייטהול ושדרת משמר הסוסים, כ-200 מטרים מדאונינג 10. היו בה שלוש מרגמות סימן 10 (Mark 10) (על פי סימול ה-PIRA), שכל אחת מהן הייתה טעונה בפגז באורך של 137 סנטימטרים ובמשקל של 60 קילוגרם, מהם 20 קילוגרם של חומר נפץ פלסטי מסוג סמטקס.
נהג המכונית המסחרית חימש את המרגמות ועזב את הזירה על גבי אופנוע שהמתין לו. מספר דקות לאחר מכן, בשעה 10:08, בעת ששוטרים צעדו לעבר המכונית כדי לבדוק אותה, נורו ממנה שלושת פגזי המרגמה. מיד לאחר מכן הופעלה בה פצצת תבערה שחומשה גם היא לפני כן ונועדה להשמיד את כל הראיות להתקפה כדי שמומחי המשטרה הבריטית לא יוכלו לאוספן ולנתחן.
למשמע ההתפוצצות מיהרו חברי הקבינט לתפוס מחסה תחת השולחן בחדר. לאחר שגווע הרעש אמר מייג'ור: "מוטב שנתחיל מחדש, במקום אחר". משתתפי הישיבה פינו את החדר וחידשו אותה לאחר כעשר דקות בחדר ישיבות תת-קרקעי בדאונינג 10. איש מהם לא נפגע, אך ארבעה אנשים אחרים, בהם שני שוטרים, נפצעו מרסיסים.
לאחר ההתקפה
ה-PIRA פרסם הודעה ובה נטל האחריות להתקפה.
ראש הממשלה מייג'ור ומנהיג האופוזיציה ניל קינוק גינו את ההתקפה בדברים שנשאו בפני הפרלמנט.
מפקד הענף נגד טרור במשטרת לונדון תיאר את ההתקפה כ"נועזת, מתוכננת היטב, אך מבוצעת באופן גרוע". ראש מדור חומרי הנפץ באותו ענף אמר שמבחינה טכנית היה ביצוע ההתקפה מצוין לאור מידת הקרבה למטרה של נקודות פגיעת הפגזים. לדבריו המרגמות כוונו בצורה טובה מאוד, בהתחשב בכך שממקומן לא היה קו ראייה ישיר אל מטרתן, ואילו הייתה זווית הירי שונה בחמש עד עשר מעלות היו הפגזים עשויים לפגוע ישירות במעון ראש הממשלה.
סטיבן יאון
סטיבן יאון (באנגלית: Steven Yeun; בקוריאנית: 연상엽; נולד ב-21 בדצמבר 1983) הוא שחקן ומדבב אמריקאי-קוריאני. יאון התפרסם בזכות תפקידיו כגלן רי בסדרת הטלוויזיה "המתים המהלכים" (2010–2016) ובתור בן בסרט "בערה" (2018), עבורו הוא זכה לשבחי המבקרים. הוא גם כיכב בסרט "מינארי" (2020); תפקיד אשר זיכה אותו בשבחי הביקורות ובמועמדות לפרס האוסקר לשחקן הטוב ביותר, והפך לשחקן האסייתי-אמריקאי הראשון שעשה זאת.
ביוגרפיה
נולד בשם יאון סאנג-יאופ (연상엽) בסיאול שבדרום קוריאה לג'ה וג'ון יאון. אביו, היה אדריכל בדרום-קוריאה עד שהם עברו לקנדה בשנת 1988, שם הם השתקעו ברג'יינה, ססקצ'ואן. ליאון יש אח צעיר ממנו, בריאן, שנולד בקנדה. לאחר מכן המשפחה עברה לארצות הברית והתיישבו בעיר טיילור שבמישיגן ולאחר מכן עברו לעיר טרוי, שם התגורר יאון עד שסיים את לימודי התיכון ב-2001. בהגיעם לארצות הברית, פתחו הוריו של יאון מספר חנויות למוצרי יופי.
הוא סיים בהצטיינות את לימודיו עם תואר ראשון בפסיכולוגיה ומדעי הרוח ממכללת קלמזו שבמישיגן בשנת 2005. בקלמזו, הוא התיידד עם אחותו של הקומיקאי ג'ורדן קלפר והיא לקחה אותו לראות את מופע האלתורים של קלפר, מה שנתן לו השראה לקחת את שיעור המשחק הראשון שלו ולאחר מכן לעבור עם קלפר לשיקגו, שם הם הצטרפו להרכב הקומי "The Second City".
קריירה
ללא כל ניסיון משחק מקצועי מוקדם יאון זכה לפרוץ לתודעה העולמית בשנת 2010 לאחר שזכה בתפקיד גלן רי, מגיבורי סדרת זומבים המצליחה "המתים המהלכים" של ערוץ AMC. יאון זכה לפופולריות רבה בזכות התפקיד ואף זכה בפרס סאטורן ובפרס סטלייט בשנת 2011.
בשנת 2017 השתתף בסרטו של הבמאי הדרום-קוריאני בונג ג'ון-הו "אוקג'ה"; אשר התמודד על פרס דקל הזהב בפסטיבל הקולנוע בקאן והוא שוחרר בהפצה בינלאומית בנטפליקס ב-28 ביוני 2017. באותה שנה שיחק בקומדיית האימה "Mayhem" בתור דרק צ'ו; הסרט יצא לאקרנים בבתי הקולנוע ב-10 בנובמבר 2017. בהמשך השנה דיבב את קולו של בו בסרט "הכוכב".
בשנת 2018 שיחק יאון בקומדיה האפלה של הבמאי בוטס ריילי "סליחה על ההפרעה" לצד לקית' סטנפילד, שיצא בבתי הקולנוע ב-6 ביולי 2018. הסרט הוצג בבכורה בפסטיבל סאנדנס בינואר 2018. הסרט זכה בפרס התסריט הטוב ביותר ובסרט הבכורה הטוב ביותר בפרס אינדפנדנט ספיריט לשנת 2019. בסוף שנת 2018, יאון גילם את בן בסרט דרמת-המסתורין הדרום קוריאני "בערה" של הבמאי המוערך לי צ'אנג-דונג. הסרט הוקרן בבכורה עולמית בפסטיבל הקולנוע בקאן ב-2018. על הופעתו בסרט זכה יאון לשבחי המבקרים ולפרסים רבים.
בשנת 2020, כיכב ואף שימש כמפיק בפועל של סרט הדרמה "מינארי" של הבמאי האמריקאי-קוריאני לי אייזק צ׳אנג. הסרט עוסק במשפחת מהגרים קוריאנית שהופכת לחקלאים בארקנסו, ויאון גילם את אב המשפחה. הסרט הוקרן בבכורה עולמית וזכה בשני פרסים מובילים בפסטיבל סאנדנס בינואר 2020. יאון קצר את שבחי המבקרים, ואף קיבל מועמדות לפרס אוסקר לשחקן הטוב ביותר, פרס גילדת שחקני המסך, פרס סטלייט ופרס אינדפנדנט ספיריט; בכך הפך יאון לשחקן האסייתי-אמריקאי הראשון שקיבל מועמדות לפרס האוסקר.
חיים אישיים
ב-3 בדצמבר 2016 נישא לצלמת ג'ואנה פאק. הם מתגוררים בלוס אנג'לס ויש להם שני ילדים משותפים.
Yeun הוא משקיע ב"The Bun Shop", מסעדת פיוז'ן קוריאנית-ים תיכונית של אחיו הצעיר בריאן בשכונת קוריאה-טאון בלוס אנג'לס. הוא תמך במועמד המפלגה הדמוקרטית אנדרו יאנג לבחירות לנשיאות ארצות הברית 2020.
בשנת 2021, נכנס יאון לרשימת 100 האנשים המשפיעים ביותר בעולם של מגזין טיים
אדריאן אונגור
אדריאן אונגור (ברומנית: Adrian Ungur; נולד ב-13 בדצמבר 1971 בקראיובה שברומניה) הוא כדורגלן עבר רומני ששיחק בעמדת החלוץ.
קריירת מועדונים
אונגור החל את הקריירה המקצוענית שלו ב-UFA ארד מליגת העל הרומנית, במדיה ערך 31 הופעות ליגה והבקיע 15 שערים. לאחר מכן שיחק במשך ארבע עונות במועדון הכדורגל "אוניברסיטת קראיובה", גם הוא מליגת העל הרומנית, בו ערך 104 הופעות ליגה והבקיע 32 שערים.
קריירה בינלאומית
ב-16 בפברואר 1994 ערך אונגור את הופעתו היחידה בנבחרת רומניה, בניצחון 2-1 על נבחרת קוריאה הדרומית במשחק ידידות.
אבי אבורומי
אבי (אדם) אבורומי (נולד ב-16 בינואר 1996) הוא זמר-יוצר, שחקן, פזמונאי ומלחין ישראלי.
ביוגרפיה
אבורומי נולד למשפחה ערבית מוסלמית בשם אברהים אבורומי. גדל באילת, אליה עברה משפחתו משפרעם ונצרת. לדבריו, הוריו גידלו אותו כחסר דת, ושפת השיח בבית הייתה עברית. באילת גדל אבורומי בסביבה דוברת עברית, וערבית הוא למד מאוחר יותר. הוריו רצו שיגדל מחוץ למסגרת דתית ולכן לא חגגו בביתם חגים מוסלמיים.
עם הגיעו לגיל גיוס ביקש אבורומי להתגייס לצה"ל. תחילה הוצע לו להתנדב, אך הוא התעקש להתגייס מסיבות הקשורות לשייכות ורצון לתרום למדינה, לדבריו: . הוא שירת בחיל התובלה ולאחר מכן שירת כמ"כ של חיילי מקא"ם בבסיס משמר הנגב.
בצבא עבר תהליך גיור צה"לי אורתודוקסי דרך קורס נתיב, שכלל התנסות במגורים עם משפחה דתית וקיום אורח חיים דתי קפדני. עם סיום תהליך הגיור הוא הוסיף שם שני, "אדם", לבקשת אמו.
בשנת 2021, בעקבות הפרידה מבת זוגו, סבל מהתקפי חרדה. לדבריו, שני המקרים האלו הובילו אותו למחשבות אובדניות.
קריירה מוזיקלית
אבורומי החל את דרכו המוזיקלית בשנת 2014, הוא העלה סקיצות של שירים שכתב והלחין ליוטיוב, ביוני 2015 הוא העלה את השיר "תדעי לך" ובספטמבר 2016 הוציא אותו בגרסת אולפן.
בשנת 2021 הוציא את אלבום הבכורה שלו "סיבה לנשום" כאשר שירי האלבום יצאו כסינגלים בין השנים 2015–2021. באלבום נכלל השיר "לאהובי" שהוקדש ללוחם עמית בן יגאל שנפל בפעילות מבצעית ב-12 במאי 2020.
בשנת 2022 הוציא אבורומי את הלהיט "ספרי להם הכל", שהיה שיר הפריצה שלו והגיע למקום החמישי במצעד הפזמונים השנתי "העשירייה" של תחנת הרדיו כאן גימל. במצעד זה אף זכה אבורומי בפרס "פריצת השנה". בנוסף, זכה בתואר זה גם בפרסי נבחרי השנה של פרוגי. באותה השנה הוציא את השיר "מה עובר לך בראש", שזכה גם הוא להצלחה.
ב-2023 הוציא יחד עם הזמרת מור רביעי את הסינגל "אין אותנו יותר". השיר זכה להשמעות רבות והגיע לצמרת מצעד "העשירייה".
ביוני 2023 זכה אבורומי בפרס אקו"ם על הישג השנה למלחין. בנימוקי הזכייה כתבו שופטי התחרות: "בתקופה קצרה מאד הצליח אבורומי להעמיד רשימה יפה של להיטים והעתיד שלו לפניו ונראה ונשמע מבטיח" . ב-30 ביולי הוציא את הסינגל "איפה את?" עם הזמר רביב כנר, שהגיע למקום ה-73 במצעד היטליסט.
קריירת משחק
אבורומי משתתף בעונה הרביעית של הסדרה פאודה.
החל משנת 2023 מגלם אבורומי את אדם בסדרת הנוער "תלאתה".
1888 בגרמניה
1888 בגרמניה הייתה השנה בה ציינה הקיסרות הגרמנית 17 שנות לאום.
הנהגה
ראש המדינה:
קאנצלר גרמניה:
חוקי אקסטרים (2021)
חוקי אקסטרים (2021) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שני המותגים (Raw וסמאקדאון) ונערך ב-26 בספטמבר 2021, באולם ניישנוייד ארנה שבקולומבוס, אוהיו. האירוע היה האירוע ה-12 בסדרת אירועי חוקי אקסטרים והראשון שהתקיים בחודש ספטמבר. במקור, האירוע היה אמור להיערך בשידור ישיר באולם SAP סנטר שבסן חוזה, קליפורניה. אולם, הוחלט לדחות ולהזיז את מיקום האירוע עקב מגפת הקורונה המתמשכת משנת 2020. לאחר שהאירוע של השנה שעברה נקרא בשם "The Horror Show at Extreme Rules", אירוע שלם וצפה זה לשנת 2021 חזר לשמו המקורי.
שבעה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, רומן ריינס ניצח את "הדמון" פין באלור בקרב חוקי אקסטרים ושמר על האליפות האוניברסלית. עוד ברשימת הקרבות, האוסוס (ג'יי אוסו וג'ימי אוסו) ניצחו את הסטריט פרופיטס (אנג'לו דוקינס ומונטז פורד) ושמרו על אליפות הזוגות של סמאקדאון, דמיאן פריסט ניצח את ג'ף הארדי ושיימוס בקרב משולש ושמר על אליפות ארצות הברית, ובקרב על אליפות הנשים של סמאקדאון, אלופת הנשים, בקי לינץ' וביאנקה בלאייר נאבקו ביניהן בקרב שהסתיים ללא הכרעה, זאת לאחר שסשה בנקס ביצעה את חזרתה ותקפה את השתיים.
רקע
חוקי אקסטרים הוא אירוע שהתקיים לראשונה על ידי ה-WWE בשנת 2009. הרעיון שעומד מאחורי האירוע הוא שהוא כולל מגוון קרבות מסוג הארדקור, כשלפחות אחד מקרבות אלה באירוע מתקיים תחת חוקי אקסטרים. קרבות אלה אפיינו בעיקר את ארגון העבר Extreme Championship Wrestling (בקיצור: ECW) שהיה ידוע כאחד שכל קרב שנערך בו היה תחת חוקי אקסטרים. האירוע של השנה החולפת זכה לשם The Horror Show at Extreme Rules בשל קרבות בעלי נושא בסגנון אימה; האירוע של שנת 2021 חזר למתכונת השמות המקורית.
האירוע של שנת 2020 היה אמור להתקיים באולם SAP סנטר שבסן חוזה, קליפורניה, אך הוא הועבר ל-WWE Performance Center שבאורלנדו, פלורידה מאחורי דלתיים סגורות עקב מגפת הקורונה. אולם ה-SAP סנטר יצא בהצהרה שהוא ייערך את המהדורה הבאה בסדרת אירועי חוקי אקסטרים, כלומר את האירוע של שנת 2021. לעומת זאת, במאי 2021, דווח שעקב המגפה המתמשכת, האירוע של שנת 2021 ייערך באולם היואנגלינג סנטר שבטמפה, פלורידה מה"בועה" של ה-WWE ThunderDome, אך מאוחר יותר נודע שעקב החזרה למסע הופעות בשידורים חיים באמצע יולי 2021, התאריך הוענק לאירוע כסף בבנק. ב-9 ביולי 2021, הארגון הודיע שהאירוע חוקי אקסטרים ייערך ב-26 בספטמבר באולם ניישנוייד ארנה שבקולומבוס, אוהיו.
עלילות
באירוע סאמרסלאם, ביאנקה בלאייר הייתה אמורה להגן על אליפות הנשים של סמאקדאון נגד סשה בנקס. לעומת זאת, בנקס לא הייתה כשירה להתחרות מסיבות בלתי ידועות. לפיכך, כרמלה הוכרזה כמחליפה של בנקס. לפני שהפעמון צילצל, בקי לינץ' בהופעה הראשונה שלה מאז הפרק של התוכנית Raw לאחר כסף בבנק במאי 2020 (נעדרה מכיוון שהייתה בהיריון ובחופשת לידה), ערכה הופעה מפתיעה ותקפה את כרמלה. היא אתגרה את בלאייר לקרב על התואר שלה, אתגר שאליו בלאייר נענתה בחיוב. לבסוף, לינץ' ניצחה בקרב לאחר 26 שניות בלבד וזכתה באליפות הנשים של סמאקדאון בפעם הרביעית בקריירה שלה. בפרק העוקב של התוכנית סמאקדאון, בלאייר אתגרה את לינץ' לקרב חוזר, אך לינץ' סירבה לכך. אז, בלאייר ניצחה בקרב הדחות מרובע והפכה לטוענת לכתר. שבוע לאחר מכן בתוכנית, בלאייר אתגרה את לינץ' לקרב על התואר מאוחר יותר באותו הערב, אך לינץ' סירבה לכך פעם נוספת ואף הצהירה שהיא תגן על האליפות שלה מתי שהיא תרגיש מוכנה לכך. מאוחר יותר מאחורי הקלעים, בכירי הנהלת ה-WWE, אדם פירס וסוניה דוויל הודיעו ללינץ' שהיא תגן על חגורת האליפות שלה מול בלאייר באירוע חוקי אקסטרים.
ב-23 ביולי בפרק של התוכנית סמאקדאון, לאחר שרומן ריינס סירב לאתגר של ג'ון סינה, שהיה קרב על האליפות האוניברסלית באירוע סאמרסלאם, פין באלור איתגר את ריינס לקרב באירוע, אתגר שאליו ריינס נענה בחיוב. במהלך מעמד חתימת החוזה בין השניים שבוע לאחר מכן בתוכנית, ריינס חתם על החוזה קודם, אך בזמן שבאלור היה בדרכו לבצע את החתימה, הוא הותקף על ידי ברון קורבין, שניסה להטביע את חותמו על החוזה במקומו. לאחר מכן, סינה הגיע, תקף את קורבין, חתם על החוזה וכתוצאה מכך נקבע שריינס ייאלץ להגן על התואר מול סינה בסאמרסלאם. בקרב ביניהם, ריינס הגן על תואר בהצלחה. באלור קיבל לבסוף את ההזדמנות שלו ב-3 בספטמבר בפרק של התוכנית סמאקדאון, אך הוא כשל בניסיונו להפוך לאלוף האוניברסלי בפעם השנייה בקריירה שלו. קרב חוזר בין השניים על חגורת האליפות לאירוע חוקי אקסטרים. שבוע לאחר מכן בתוכנית, נחשף שריינס יתמודד מול דמות האלטר אגו של באלור, "הדמון", בקרב שקיבל התניה חדשה, קרב חוקי אקסטרים.
באירוע סאמרסלאם, דמיאן פריסט ניצח את שיימוס וזכה באליפות ארצות הברית. ב-30 באוגוסט בפרק של התוכנית Raw, פריסט הגן בהצלחה על תוארו בקרב משולש מול שיימוס ודרו מקינטייר. שבוע לאחר מכן בתוכנית, שיימוס ניצח את מקינטייר בקרב אשר קבע את זהות הטוען לכתר לאליפות ארצות הברית של פריסט באירוע חוקי אקסטרים. ב-20 בספטמבר בפרק של התוכנית Raw, ג'ף הארדי ניצח את שיימוס וקיבל אף הוא את ההזדמנות להתמודד על אליפות ארצות הברית באירוע חוקי אקסטרים, צעד שהפך את הקרב למשולש.
מופע מקדים
במהלך המופע המקדים לאירוע, בזמן שהניו דיי (קופי קינגסטון ואקסבייר וודס ואלוף ה-WWE, ביג אי) רואיינו מאחורי הקלעים, כשהגיעו לאולם, הם נקלעו לעימות עם AJ סטיילס ואומוס. לאחר מכן, בובי לאשלי תקף את ביג אי מאחור וכתוצאה מכך פרצה קטטה בין המעורבים. זמן קצר לאחר מכן, נקבע קרב שלושה נגד שלושה ביניהם לאירוע.
המופע המקדים הכיל קרב אחד בודד, ובו ליב מורגן התמודדה מול כרמלה. לפני הקרב, כרמלה הטיחה עלבונות בפניה של מורגן כשאמרה שהאחרונה כלל לא יפה. מורגן לא נשארה חייבת ותקפת את כרמלה מאחור עוד לפני שהפעמון צילצל. בסיום, מורגן הטיחה את פניה של כרמלה בשולחן השדרנים ובחזרה בזירה, מורגן ביצעה על כרמלה את מהלך הסיום שלה, ה-ObLIVion, על מנת לנצח בקרב.
קרבות מקדימים
האירוע עצמו נפתח בקרב שבו הניו דיי (קופי קינגסטון, אקסבייר וודס ואלוף ה-WWE, ביג אי) התמודדו מול בובי לאשלי, AJ סטיילס ואומוס. במהלך הקרב, קינגסטון ניסה להכניס את ביג אי לקרב, אך לאשלי מנע ממנו לעשות זאת כאשר תקף אותו מחוץ לזירה. וודס נכנס לבסוף במקום קינגסטון וביצע על אותו לאשלי את מהלך הטורנדו DDT, שלא הספיק לו כדי להשיג את ההכרעה בקרב. מנגד, לאשלי ביצע על וודס את מהלך הראנינג פאוורסלאם, שגם הוא לא עזר לו כדי לנצח. בסופו של דבר, ביג אי נכנס לקרב וביצע על סטיילס שלושה מהלכי בלי טו בלי סופלקס ופעם אחת את מהלך הווריור ספלאש. ביג אי ביחד עם קינגסטון ביצעו על סטיילס את מהלך הדאבל סטומפ/פאוורבומב, אך לאשלי היה במקום כדי לעצור את ניסיון ההצמדה שבא לאחר מכן. לאשלי היה בדרכו לבצע את מהלך הספיר, אך קינגסטון שלח אותו מחוץ לזירה. קינגסטון ביצע על לאשלי את מהלך הסואיסייד דייב, אך אומוס תקף את קינגסטון כשתפס אותו בעודו באוויר. בזמן שלאשלי היה בדרכו לבצע על ביג אי את מהלך הספיר, סטיילס נכנס במקומו למורת רוחו של לאשלי. סטיילס פיספס בביצוע מהלך הפנומנל פורארם, כשבזמן מהלך זה לאשלי נגע ברגלו של סטיילס והפך למשתתף החוקי, אך לאשלי ביצע בטעות את מהלך על הספיר על סטיילס. ביג אי ניצל טעות זו לטובתו וביצע על לאשלי את מהלך הביג אנדינג, שהספיק לו כדי להעניק לקבוצת הניו דיי את הניצחון בקרב.
אז, האוסוס (ג'יי אוסו וג'ימי אוסו) הגנו על אליפות הזוגות של סמאקדאון נגד הסטריט פרופיטס (אנג'לו דוקינס ומונטז פורד). במהלך הקרב, האוסוס התמקדו לפגוע בצלעות הפצועות של פורד, אותם דאגו לפצוע יומיים קודם לכן בפרק של התוכנית סמאקדאון, ביחד עם האלוף האוניברסלי, רומן ריינס. לקראת סוף הקרב, הסטריט פרופיטס ביצעו על ג'ימי את מהלך הבלוקבאסטר, אך פורד לא הצליח להצמיד את האחרון לניצחון. האוסוס זרקו את דוקינס למעקה הבטיחות ולאחר מכן פורד ביצע עליהם את מהלך הראנינג פליפ דייב תוך כדי שהוא קפץ מעל עמוד הזירה שבתוך הזירה החוצה. בחזרה בזירה, פורד ביצע על ג'יי את מהלך הפרוג ספלאש, כשניסיון ההצמדה שבא לאחר מכן לא היה מוצלח. מנגד, האוסוס ביצעו על דוקינס ופורד את מהלך הדאבל סופרקיק, בנפרד. האוסוס ניצחו בקרב לאחר שביצעו על פורד את מהלך הדאבל סופרפליי ספלאש, ניצחון שהקנה להם הגנה מוצלחת על חגורות האליפות.
בקרב שבא לאחר מכן, שארלוט פלייר הגנה על אליפות הנשים של Raw נגד אלכסה בליס. במהלך הקרב, פלייר פיספסה בביצוע מהלך הברירה הטבעית, זאת לאחר שבליס ביצעה לאחר מכן את מהלך הסאנסט פליפ פאוורבומב, שלא הספיק לה כדי להשיג את הניצחון. בליס ניצלה את המומנטום, כשהייתה בדרכה לבצע את מהלך הסיום שלה, הטוויסטד בליס, אך אלופת הנשים חמקה מן הדרך. פלייר ניסתה לבצע את מהלך הסיום שלה, הפיגר אייט, אך בליס הפכה זאת למהלך הצמדה משלה, שלא היה מוצלח. בליס ביצעה על האלופה את מהלך ה-DDT, אך פלייר הניחה את רגלה על חבל הזירה התחתון בתום ספירת שתיים. פלייר שמה את ידיה על הבובה של בליס, לילי, וזרקה אותה לעברה, דבר שגרם להסחת דעתה של הטוענת לכתר. פלייר ניצלה זאת על מנת לבעוט בפניה של בליס ולבצע עליה את מהלך הברירה הטבעית אשר הספיק לה כדי לנצח בקרב ולהגן על התואר בהצלחה. לאחר הקרב, פלייר תקפה את בליס וקרעה את לילי לחתיכות. בליס הבוכיה ישבה בזירה בסערת רגשות תוך כדי שאחזה בשאריות של לילי.
בקרב הרביעי, דמיאן פריסט הגן על אליפות ארצות הברית בקרב משולש נגד ג'ף הארדי ושיימוס. כשהקרב התחיל, שיימוס ביצע על הארדי את מהלך הברוג קיק. במהלך הקרב, פריסט ביצע על הארדי את מהלך הפלקון ארו, אך שיימוס היה במקום על מנת לבלום את ניסיון ההצמדה. מחוץ לזירה, שיימוס הטיח את פריסט בעמוד הזירה. הארדי ביצע על פריסט ושיימוס את מהלך ה-Whisper in the Wind ואז ניסה להצמיד את שיימוס, ניסיון הצמדה שלא צלח. שיימוס ביצע על הארדי את נעילת ה-Cloverleaf, אך פריסט מנע זאת רגעים ספורים לאחר מכן. שיימוס ביצע על פריסט את מהלך ה-White Noise, אך הפעם הארדי היה שם כדי למנוע את ניסיון ההצמדה. הארדי ביצע את מהלך הטוויסט אופ פייט גם על פריסט וגם על שיימוס. בסיום, הארדי ביצע על השניים את מהלך הסיום שלו, הסוואנטון בומב. שיימוס ביצע על הארדי את מהלך הברוג קיק, שכתוצאה ממנו יצא מחוץ לזירה. שיימוס שניסה לתפוס אותו על מנת להצמידו מצא את עצמו בניסיון הצמדה מאחור של פריסט, הצמדה מוצלחת שהעניקה לפריסט את הניצחון בקרב והגנה מוצלחת על חגורת האליפות.
בקרב הלפני אחרון, בקי לינץ' הגנה על אליפות הנשים של סמאקדאון נגד ביאנקה בלאייר. כבר בתחילת הקרב, לינץ' ניסתה לנקוט באותה אסטרטגיה שנקטה באירוע הקודם, סאמרסלאם, כשהושיטה את ידה לבלאייר במטרה ללחיצת יד, אך הפעם בלאייר לא עשתה זאת ובמקום ניסתה להכות אותה. לינץ' התחמקה והייתה בדרכה לבצע עליה את מהלך המנהנדל סלאם, אבל בלאייר בלמה זאת וניסתה לבצע את מהלך הסיום שלה, ה-K.O.D., מהלך שממנו לינץ' התחמקה ויצאה מחוץ לזירה. לקראת סוף הקרב, לינץ' ניסתה לבצע על בלאייר את מהלך ההכנעה שלה, ה-Dis-arm-her, אך בלאייר הפכה זאת למהלך הפאוורבומב, כשניסיון ההצמדה שבא לאחר מכן לא היה מוצלח. לבסוף, לינץ' ביצעה את מהלך ההכנעה שלה על בלאייר, אך האחרונה נמנעה מלהיכנע, כשהניפה אותה באוויר והייתה בדרכה לבצע את מהלך הסיום שלה, אך סשה בנקס חזרה ותקפה את בלאייר, תקיפה שגרמה לפסילה ולכך שלינץ' הגנה בהצלחה על התואר. לאחר מכן, בנקס תקפה גם את לינץ' וגם את בלאייר עם מהלך הבקסטאבר.
הקרב המרכזי
בקרב המרכזי, רומן ריינס (שלווה לקרב על ידי פול היימן) הגן על האליפות האוניברסלית נגד "הדמון" פין באלור בקרב חוקי אקסטרים. במהלך הקרב, באלור תקף את ריינס בעזרת ערמת מקלות במבוק שהודבקו יחדיו. באלור הוציא מתחת לזירה שולחן, אך ריינס ביצע עליו את מהלך הראנינג דרייביי תוך כדי שראשו של באלור פגע בעמוד הזירה. השניים התקוטטו בתוך הקהל, כאשר באלור ביצע על ריינס את מהלך הקרוסבאדי וכתוצאה ממהלך זה האחרון נפל על שולחן. בחזרה בזירה, ריינס ביצע על באלור את מהלך היוראנאגי על שולחן, אך ניסיון ההצמדה שבא לאחר מכן לא צלח. ריינס המשיך וביצע על באלור את מהלך אגרוף הסופרמן, שגם הוא לא עזר בהשגת ההכרעה בקרב. ריינס ביצע על באלור את מהלך הספיר, אך בזמן שבאלור מנע את ניסיון ההצמדה שבא לאחר מכן בתום ספירת שתיים, הוא הכה אותו במכה מתחת לחגורה, מכה האופיינית לדמותו של ריינס. באלור ביצע על ריינס את מהלך הסיום שלו, ה-Coup de Grâce, אך האוסוס הגיעו כדי למשוך את באלור מחוץ לזירה. באלור ביצע על ג'יי אוסו את מהלך הפאוורבומב על שולחן השדרנים. לאחר מכן, ריינס ביצע על באלור את מהלך הספיר תוך כדי שהשניים פגעו במעקה הבטיחות, שהתפרק כתוצאה מהמהלך. כשכל המעורבים בקרב לא היו פעילים, אורות אדומים התחילו להבהב וקולות של דפיקות לב נשמעו, כשהדמון "קם לתחייה" ועמד על רגליו. הוא תקף את ריינס מספר פעמים בעזרת כיסא ואף בעט בגופו כך שריינס נפל על שולחן, שנשבר בעקבות המהלך. בזמן שבאלור טיפס אל החבל העליון והיה בדרכו לבצע את מהלך ה-Coup de Grâce פעם נוספת, החבל העליון קרס לפתע ובאלור נפל ונפגע בברכו. ריינס ניצל את קריסת החבל לטובתו וביצע עליו את מהלך הספיר, מהלך שהספיק לו כדי לנצח בקרב ולשמור על התואר בהצלחה.
Runway (אלבום)
Runway (בעברית: מַסלוּל הַמרָאָה) הוא אלבום האולפן השני של להקת בנות הקיי-פופ הקוריאנית AOA. האלבום יצא לאור ב-30 בנובמבר 2016, על ידי חברות התקליטים וירג'ין מיוזיק ויוניברסל מיוזיק גרופ. מתוך האלבום יצאו שלושת הסינגלים: "Give Me the Love", "Good Luck" ו-"".
האלבום הגיע למקום החמישי במצעד האלבומים של יפן.
רקע
ב-20 באפריל 2016, כמה חודשים לפני צאתו של האלבום, יצא הסינגל הראשון מתוכו "Give Me the Love". השיר הגיע למקום השלישי במצעד השירים של יפן, תוך שהגיע למקום השישי במצעד השירים החמים של המדינה. השיר נמכר בלמעלה מ-33,010 עותקים במדינה.
האלבום נמכר בלמעלה מ-16,628 עותקים ביפן ונחשב לאלבומה השני הנמכר ביותר של הלהקה במדינה.
המנון לאוס
פנג סאט לאו (בלאית: ເພງຊາດລາວ, בתרגום לעברית: המנון אנשי לאו, באנגלית: Pheng Sat Lāo) הוא ההמנון הלאומי של לאוס.
השיר הולחן ונכתב בידי ד"ר ת'ונגדי סואונת'ונוויצ'יט בשנת 1941, ואומץ כהמנונה הרשמי של ממלכת לאוס ב-1945. מילות השיר שוכתבו לאחר ניצחונו של פאת'ט לאו במלחמת האזרחים הלאית וקבלת עצמאותה של הרפובליקה הדמוקרטית העממית של לאוס ב-1975. מילות השיר החדשות, נכתבו על ידי סיסאנה סיסאן.
1929 בגרמניה
1929 בגרמניה הייתה השנה בה ציינה רפובליקת ויימאר 58 שנות לאום.
הנהגה
ראש המדינה:
קנצלר גרמניה:
שוברטיאדה
שוברטיאדה (גרמנית: Schubertiade) היא אירוע מוזיקלי המתרכז במוזיקה קאמרית, בעיקר ביצירותיו של המלחין פרנץ שוברט (1797–1828). ראשיתה של מסורת ה"שוברטיאדות" עוד בימיו של שוברט, במסיבות רעים בסלונים וינאיים שבהן שרו את שיריו וניגנו את יצירותיו של שוברט וברובן שוברט עצמו ניגן בפסנתר. שנת 2020 היא שנת ה-200 להיווסדן של השוברטיאדות
דימיטריס דיאמנטקוס
דימיטריס דיאמנטקוס (ביוונית: Δημήτρης Διαμαντάκος; נולד ב-5 במרץ 1993 בפיראוס שביוון) הוא כדורגלן יווני המשחק בעמדת החלוץ בקבוצת קרלה בלסטרס מליגת העל ההודית ובנבחרת יוון.
שוברטיאדה
בווינה. בשנת 1820, שוברט, אז בן 23, זוכה להכרה. המוזיקה הקאמרית שלו פופולרית, משפחות של ידידיו פותחות את בתיהן להתכנסויות, מסיבות של שירים וריקודים שהמוזיקה שמושמעת בהן היא כולה של שוברט, הוולסים, הלנדלרים, המוזיקה הקאמרית והשירים.
דימיטריס דיאמנטקוס
תחילת הקריירה וההגעה לאולימפיאקוס
דיאמנטקוס גדל במחלקת הנוער של ארטומיטוס פיראוס, ובשנת 2009 עבר למחלקת הנוער של אולימפיאקוס.
שוברטיאדה
מפגשים ביתיים היו פתרון למצב הפוליטי בעיר. קלמנס ונצל פון מטרניך שהיה בין מנסחי הבריתות שסלקו את נפוליון מן הזירה הפוליטית השאירו בידיו את הכוח לשלוט בעיר בעזרתה של משטרה חשאית שהכתיבה את אורח החיים בעיר שכלל בין היתר איסור התכנסויות. חבריו של שוברט המודעים לכישרונו של הצעיר העומד ביחס הפוך ליכולתו להתפרנס – מתגייסים לסייע לו. הם מנסים למכור את התווים לבתי הוצאה מוכרים וזוכים בהצלחה חלקית. השוברטיאדות היו גם מעין במות חשיפה למוזיקאים לא מוכרים וליצירות חדשות. אף על פי ששוברט לא היה חלוץ בתחום חיבור הליד (השיר האמנותי גרמני; ברבים: "לידר"), הרי שהוא נחשב לגדול יוצריו. איכותו המופתית של ה"ליד" השוברטי מתבטאת בכך שתפקיד הקול ותפקיד הפסנתר מהווים יחידה אמנותית אחת ולא כפי שמקובל שלפסנתר תפקיד מלווה בלבד. התאריך 19 באוקטובר 1814 שהוא יום ההוצאה לאור של שירו של שוברט "גרטכן ליד הכישור" (למילים מתוך המחזה פאוסט של גתה) נחשב ליום הולדתו של השיר האמנותי הגרמני. פיליפ הייל, מבקר מוזיקה וחוקר אמריקני (1854–1934) היטיב לנסח את תכונותיו של שוברט מלחין השירים: "התכונות הבולטות ביותר של שוברט הן ספונטניות, לחנים מקסימים, שליטה מוחלטת במודולציות, יכולת או מזל למצוא את המשפט המוזיקלי האופטימלי לרגש שבמרכז השיר. שיריו הטובים ביותר ספוגים באווירה שאי אפשר להתעלם ממנה, שאי אפשר שלא להבינה."
דימיטריס דיאמנטקוס
השאלות
ב-2 באוגוסט 2021 הושאל דיאמנטקוס לפאניוניוס מליגת העל היוונית למשך חצי עונה, במהלכה ערך שמונה הופעות ליגה ולא הבקיע שערים.
ב-17 בינואר 2013 הושאל למשך חצי עונה לאריס סלוניקי מליגת העל היוונית, במהלכה ערך 13 הופעות ליגה ולא הבקיע שערים.
שוברטיאדה
השוברטיאדה הישראלית
שם המותג "שוברטיאדה" מתפקד כשם של פסטיבלים או של מרתונים מוזיקליים במקומות שונים בעולם במתכונת משתנה או קבועה, שבהם שרים ומנגנים מוזיקה קאמרית בעיקר מיצירות של שוברט. את ה"שוברטיאדה הישראלית" ייסדו ב-2007: רז כהן, דניאל גורטלר, יוסי שיפמן ומירי שמיר. ארבעת המייסדים שותפים עד היום בשוברטיאדות: רז כהן – צ'לן ומנהל מוזיקלי, דניאל גורטלר – פסנתרן ושותף לתכנים, שניהם משתתפים בנגינה; יוסי שיפמן – מנחה השוברטיאדות בתל אביב ומירי שמיר – מפיקה.
השוברטיאדה הישראלית כללה במופע הייסוד קונצרט מרתוני אחד שבו השתתפו אחד עשר מוזיקאים ישראלים. הקונצרט התקיים ב"מרכז ענב לתרבות" בתל אביב. הצלחת האירוע הראשון הובילה בתוך זמן קצר להוספת קונצרטים של "השוברטיאדה הישראלית" בין היתר בחיפה, בירושלים, בקיסריה, בבית גבריאל על שפת הכנרת, ראשון לציון, ב"קשת אילון" ובקיבוץ שדה בוקר. לשוברטיאדה הישראלית נוכחות קבועה בסצנת העשייה התרבותית בישראל.
דימיטריס דיאמנטקוס
השאלות
ב-23 באוגוסט 2013 הושאל למשך עונה אחת לארגוטליס מליגת העל היוונית, במהלכה ערך 25 הופעות ליגה והבקיע תשעה שערים.
היידוק ספליט וההשאלה למועדון ספורט אשדוד
ב-6 ביולי 2020 הצטרף דיאמנטקוס בהעברה חופשית להיידוק ספליט מליגת העל הקרואטית.
שוברטיאדה
השוברטיאדה הישראלית
אירועי השוברטיאדה מתקיימים תמיד ביום הולדתו של שוברט: 31 בינואר או בסמוך לו. הצלחתה של "השוברטיאדה הישראלית" זכתה להכרה ולתמיכה של משרד התרבות והספורט, עיריית תל אביב-יפו, משרד התרבות, "מרכז פליציה בלומנטל למוזיקה" ותורמים ישראלים פרטיים, וכן להכרה בינלאומית שהתבטאה בין היתר בתמיכה של "פורום התרבות האוסטרי" (Austrian Cultural Forum).
תוכניות השוברטיאדה הישראלית כוללות כמתבקש יצירות מאת שוברט, אליהן נוספו יצירות שאינן פרי עטו. ב-2018 תוכנית השוברטיאדה הוקדשה כולה לעיבודים ליצירותיו של שוברט וליצירות שנכתבו בהשראת המוזיקה שלו. תוכנית זו, חסרת תקדים במהותה, כללה יצירות מאת פרנץ ליסט, פרוצ'ו בוזוני, אריברט ריימן, יורג וידמן, לאופולד גודובסקי, קארל צ'רני והישראלים גילעד הוכמן, משה זורמן, ואורי ברנר. חלק מהיצירות הישראליות הוזמנו על ידי השוברטיאדה הישראלית.
בשוברטיאדות הוינאיות בזמנו של שוברט השתתפו הרכבים מוזיקליים אד-הוק ומוזיקאים עצמאיים. בשוברטיאדה הישראלית מופיעים לאורך השנים גם הרכבים קבועים, חלקם ישראלים, כמו רביעיות כלי הקשת "אביב" "כרמל" ו"ראשונים", חלקם הרכבים אורחים בהם שלישיית הפסנתר במברג (גרמניה) ורביעיית כלי הקשת הדורית (בריטניה), דואו כינור ופסנתר חגי שחם ארנון ארז, וצמד הפסנתרנים טל-גרויטהויזן (גרמניה). הפסנתרן והחוקר הבריטי הנודע גראהם ג'ונסון התארח שלוש פעמים בשוברטיאדה הישראלית. בין הפסנתרנים שהשתתפו בשוברטיאדות: דניאל גורטלר, אודליה סבר, עמיאל בושקביץ, ויקטור סטניסלבסקי, מיכאל זרצקל וישי שאער.
השתתפו גם הכנרים הישראלים סרגיי אוסטרובסקי ואיתמר זורמן, הצ'לן האוסטרי אריך הוטר והצ'לן האנגלי רפאל וולפיש ונגני הגיטרה: עודד שוב וירון חסון.
בשוברטיאדה הישראלית השתתפו זמרים רבים, ובהם: שרון רוסטורף-זמיר, סיוון רותם, הילה בג'יו, קלייר מגנג'י, יעל לויטה, טליה אור, אנה הנטלי, יניב ד'אור, דניאל יוהנסן, בנג'מין אפל, טים פאלון ותהילה ניני גולדשטיין.
טים ולנס
טים ולנס (באנגלית: Tim Wellens; נולד ב-10 במאי 1991) הוא רוכב אופני כביש בלגי מפלנדריה בקבוצת יו. איי. אי. אמירטס. ולנס הוא מנצח גרנד פרי מונטריאול לשנת 2015, ובינקבנק טור לשנת 2014 ו-2015.
ולנס מגיע ממשפחה של רוכבים. שכן אחיו הגדול, יאניק ולנס, היה גם רוכב אופניים. אביו, לאו ולנס, היה גם רוכב אופניים שהשתתף במרוצים בכירים כמו הטור דה פראנס ואף ניצח קטע בוולטה אה קטלוניה. דודו, יוהאן ולנס, גם הוא היה רוכב, ודודו השני, פול ולנס, היה רוכב בכיר שניצח בעבר בטור דה סוויס ובשני קטעים בטור דה פראנס.
לוטו סודאל (2013 - היום)
ולנס הצטרף לקבוצת לוטו סודאל בשנת 2013, כאשר נקראה לוטו בליסול (משנת 2015 היא נקראת לוטו סודאל). אך לא רשם הישגים בולטים בשנה זו.
2014: ניצחון בבינקבנק טור
ולנס סיים שני באליפות בלגיה בנגד השעון, לאחר שרק קריסטוף ואנדהוול הקדים אותו ב-19 שניות. הוא נבחר לראשונה לגרנד טור, כאשר נבחר לסגל קבוצתו לג'ירו ד'איטליה. הוא סיים פעמיים במהלך המרוץ במקום השני, בקטע ה-6 ובקטע וה-17. הוא ניצח את בינקבנק טור (אז נקרא "אנקו טור"), כאשר הקדים לארס בום ב-7 שניות ואת טום דימולן ב-13 שניות לאחר שגם ניצח את הקטע ה-6 במרוץ. הוא סיים שישי בגרנד פרי דה פלואה, ורביעי בג'ירו די לומברדיה.